open-index/open-wikipedia-markdown huggingface dataset:
ؤطو هوط كي

**ؤطو هوط كي** (ب نݣليزية: AutoHotkey) هو برنامج خدام ف ويندوز، فابور و مفتوح المصدر. هو لغة برمجة نصية دارت باش تسهل الخدمة اللي كتعاود ف أورديناطور.
تصغير|222x222بك|لوڭو ديال ؤطو هوط كي

## تاريخ
بدا هاد البرنامج ف عام 2003 من عند كريس مالت. من نهار اللي خرج و هو كيتطور بفضل مجتمع المطورين المتطوعين.

### النسخة اللّولة
ف 2010، AutoHotkey v1.1 (اللي كانت معروفة أصلاً ب إسم AutoHotkey_L) ولات المنصة الرئيسية للتطوير المستامر ديال AutoHotkey. ف آواخر عام 2012، ولاّت الفرع الرسمي.

### النسخة الثانية
ف يوليوز 2021، خرجات أول نسخة بيطا ديال AutoHotkey v2. ونهار 20 نوفمبر 2022، خرج أول مرشح للإصدار، وكان مخطط باش يخرجو الإصدار لكامل ديال v2.0.0 من بعد ف نفس العام. نهار 20 دجنبر 2022، الإصدار v2.0.0 خرج ب شكل رسمي. و نهار 22 يناير 2023، ولاّت AutoHotkey v2 النسخة الرئيسية الرسمية. أما النسخة اللّولة AutoHotkey v1.1 ولات قديمة و ما بقاوش كيزيدو فيها ميزات جديدة، ولكن الموقع باقي كيدعم هاد النسخة.

## أمتلة و كيفاش تخدم به
النسخة التانية فيها بزاف ديال المميزات و تتختالف كتابة د لكود ديالها على النسخة اللولة، مثلا يلا بغا لواحد غير يكتب هاد الكلمة "drjg" باش تعطيه "ڭ" غايخصو يدير هاد الكود ف فيشي جديد سميتو متلا: swihla.ahk و كيبرك عليه باش يخدم و من بعد غير كيتب ف لكلاڤي الكلمة "drjg" كاتعطيه "ڭ" و نفش الشي يقدر يديرو لواحد معا حروف فحال ڨ پ

```ahk
#SingleInstance Force

:*:drjv::ڨ
:*:drjg::ڭ
:*:drjp::پ
```

هادا مثال خور باش تقال 6 د لفيشيات ف البيرو يعني كيختاصر الوقت باش تقال كل واحد:


```ahk
#SingleInstance Force

; Get the path to the user's desktop
DesktopPath := A_Desktop

; Define folder names
FolderNames := ["Folder1", "Folder2", "Folder3", "Folder4", "Folder5", "Folder6"]

; Loop through the folder names and create them
for Index, FolderName in FolderNames {
    FolderPath := DesktopPath "\" FolderName
    if !FileExist(FolderPath) {
        DirCreate(FolderPath)
    }
}
```


هادا مثال كيخلي لواحد يقاد فيشي مثلا ديال js ولاّ docx ولاّ txt و يخبع فيه دكشي اللي منسوخ مثلا يلا لواحد دار كوپي ل شي حاجة و بغا يقاد فيشي غير ب لكتابة ديال ccahk ف لكلاڤيي يعطي فيشي سميتو 1.ahk ف البيرو فيه دكشي اللي كوپا لواحد


```ahk
#SingleInstance Force

:*:ccahk::
{
createFile("1.ahk")
}

:*:ccjsx::
{
createFile("1.jsx")
}

:*:cctxt::
{
createFile("1.txt")
}

:*:ccdoc::
{
createFile("1.doc")
}

;================================================function

createFile(fileName) {
    ; Define the full path for the file on the desktop
    filePath := "C:\Users\Administrateur\Desktop\" fileName

    ; Create a new file and append the clipboard contents to it
    FileAppend(A_Clipboard, filePath, "UTF-8")
}
```


## المميزات
### الوظائف الأساسية
* تسجيل و معاودة الكليكات ديال السوري و الكلاڤيي
* لمصاوبة ديال شورتكات (ختصارات) للكلاڤيي
* تطميت البرامج ف ويندوز
* واجهة (أنطيرفاص) ساهلة للمبتدئين

### اللونڭاج
اللونڭاج ديال ؤطو هوط كي مبنية على أساس بسيط و ساهل ف التعلم. المستخدمين يقدرو يكتبو سكريپتات (نصوص برمجية) باش:
* يديرو تطميت للمهام لمتعاودة
* يتحكمو فالبرامج الأخرى
* يصاوبو واجهات خدايمي بسيطة

## تخدام
### تخدامات شايعة
* تطميت المهام المكتبية
* تسريع لخدمة على لورديناتور
* برمجة ختصارات مخصصة
* التحكم فالبرامج الأخرى

## مزاود
* الموقع الرسمي
* توثيق البرنامج

## مصادر


تصنيف:برماجة
تصنيف:لونڭاج
تصنيف:أنفورماتيك
هابانا

**هابانا** (بالصبليونية: **La Habana**) هي لعاصيما د كوبا و أكبر مدينة فيها. جات ف الشمال لغربي د لبلاد، تيدوز منها لواد د ألمينداريس، و كاطّل على لخليج د لمكسيك، اللي جا ف لغرب ڭاع د لمحيط لأطلسي. تيسكنو فيها تقريبا 2.5 مليون د الناس، و هو اللي مخليها تكون أكبر مدينة ف لمنطقة د لكاريبي من جيهة لعدد د السكان.

لمدينة لقديمة د هابانا، اللي أسسوها لمستعمرين الصبليون ف 1519، مسجّلا ف اللائحة ديال مواقع الترات لعالمي ديال ليونيسكو من 1982. هي لعاصيما د لجزيرة من 1607، و ديال لجمهورية د كوبا من لعام اللي ستاقلات فيه، اللي هو 1902.

## مصادر


تصنيف:كوبا
تصنيف:عواصم ديال بلدان
تصنيف:تأسيسات د عوام 1510 ف كوبا
تصنيف:تأسيسات د 1515 ف أمريكا الشمالية
شنتي

**الشنتي** (ب ، ب ، السمية لعلمية ***Secale cereale***) نوع ديال لعشوب كيتّزرع على ود لحبوب ديالو، و كيتّعتابر محصول ديال التغطية و ديال لعلف. الشنتي كيتّزرع سيرتو ف لمناطق ديال شرق و شمال ؤروپا و روسيا. هاد لعشبة كاتقاوم لبرد و التربة لفقيرة كتر من لحبوب لخرين. النمو لقوي ديالها كيقضي على النبتات الطفيلية، و كاتعطي بزاف د لعلف ل لبهايم ف لبدية د لعام. كيتّعتابر الشنتي قريب ف لقبيلة ديال لڭمايح لي منها لڭمح و الشعير.

كيتخدّم الشنتي ف لمصاوبة ديال لخبز، لبيرة، لويسكي د الشنتي و لعلف د لبهايم. ف لقرون لوسطانية، الشنتي كان منتاشر بزاف ف لكوزينة ديال سكانديناڤيا، و لخبز الناشف ديال الشنتي باقي عندو شعبية تماك.

ؤروپا كاتنتج النص د لمحصول ديال الشنتي ف لعالم، ولايني قليل منو لي كيدوز ف التجارة لبرّانية، حيت كيتخدّم سيرتو ف لإستهلاك لمحلي. كاينة عشبة هجينة مابين الشنتي و لڭمح لي كاتسمّى ب لعربية "شيقم" و ب النڭليزية *triticale*، لي كاتدمج لخصايل ديال لمزروعات بجوج، و كاتّنتج ب كميات كبيرة ف لعالم كامل.

ف لفولكلور لؤروپي، "ديب الشنتي" (ب ) هوّ شيطان كيخطف الدراري الصغار و كياكلهم.

## مصادر

تصنيف:نبتات توصفو ف 1753
تصنيف:حبوب د الدرة
تصنيف:ماكلة
سان خوسي

**سان خوسي** (بالصبليونية: **San José**) هي لعاصيما د كوصطاريكا و أكبر مدينة فيها. جات ف لوسط د لبلاد، ما بين بزاف د الجبال، و لعلو ديالها هو 1170 ميطرو.

تبنات سان خوسي ف 1738، و ولاّت هي لعاصيما د لبلاد ف 1823. تيسكنو فيها تقريبا 350.000 واحد.

## مصادر


تصنيف:كوصطاريكا
تصنيف:عواصم ديال بلدان
سانطو دومينݣو

**سانطو دومينݣو** (بالصبليونية: **Santo Domingo**) هي لعاصيما د لجمهورية د الدومينيكان و أكبر مدينة فيها. جات ف لجنوب د لبلاد، كيدوز فيها لواد د أوزاما، و كاطّل على لبحر د لكاريبي. هي أقدم مدينا ف لقارة د أميريكيا اللي باقا مسكونا تال دابا. تبنات ف عام 1496، ف لوقت د السفرات اللولا د كريسطوف كولومبوس. تيسكنو فيها تقريبا مليون ديال الناس.

لمدينا لقديما د سانطو دومينݣو (لمدينا لستيعماريا) مسجّلا ف اللائحة ديال مواقع الترات لعالمي ديال ليونيسكو من 1990.

## مصادر


تصنيف:لجمهورية د الدومينيكان
تصنيف:عواصم ديال بلدان
تصنيف:تأسيسات د 1496 ف أمريكا الشمالية
قنطرة

[تصغير|قنطرة طبيعية [يمي ن يفري]]
[تصغير|قنطرة [بنغازي]]
**لقنطرة** هيّا واحد لقلدة د لبني باش واحد طّريق تقدر تدوز فوق واد ولا واحد لبلاصة غارقة. لقنطرة خاصها تهزّ التقل لي كيدوز فوق منها داكشي علاش ف لعادة كاتكون مدعومة ب عمايد تحت منها.

## شكال
تصغير|حجرات د لوطا
أقدم شكال ديال لقناطر كانو حجرات د لوطا (). نقدرو نقسّمو النواع د لقناطر على حساب لماطيرييل باش مصاوبين:
* قنطرة طبيعية (بحال ديال يمي ن يفري)
* قنطرة ديال لحجر
* قنطرة ديال سيما
* قنطرة ديال لحديد
* قنطرة ديال لعمود


Pont d' cloyes Imelrhasse.jpg|قنطرة ديال لعمود
Pont Ouwed Derna croejhlåde voye Wawizerht Imilchil1.jpg|ديال لخشب
Pont Ouwed Derna croejhlåde voye Wawizerht Imilchil3.jpg|ديال لحديد
Pont Ouwed Asaca.jpg|قنطرة ديال سيما ب رجلين ديال لحجر
Aiwe Tensif dilé Talmest vî pont.jpg|ديال سيما ب رجلين ديال سيما (محراس)


### علا حساب لبلاصة لّي كاتدوز فوق منها
* فوق واحد لواد
* فوق طريق خرة
* فوق بلاسة هابطة بزاف


Ouwed Flifla pont voye Moghress.jpg|فوق واد فيفلة
Aiwe d' Orica pont beton.jpg|فوق واد وريكة
Pont d' Bole3wan.jpg|قنطرة د بولعوان فوق واد أم رّبيع
Pont so otovoye Bejar Espagne.jpg|فوق واحد لوطوروت
Ait Bo olli pont distrût des aiwes.jpg|قنطرة رايبة فوق واد بوولّي


### علا حساب لمّن تدارت
* ديال نّاس على رجليهم
* ديال طريق عادية
* ديال لوطوروت
* ديال تّران


Pont pîtonrece pindou pasrele.jpg|قنطرة د الراجلين ف أيت بيّوض (حاحا)
Vî pont Bole3wan.jpg|طريق قديمة
IskeTTafen pont måjhons.jpg|طريق عادية
Pont ouwed bijhe Tiznite.jpg|طريق كبيرة
Sospindou pont otovoye distoûne Rabat.jpg|فوق واد بورڭراڭ
Pont tchmin fier båraedje Qçar el qçir.jpg|قنطرة ديال تران


## ف سّميّات ديال لبلايص
### ف لمغريب
* قنيطرة
### ف سپانيا
* ف لعمالة ديال Cáceres كلّو سميّات على حسب لقنطرة ديال Alcántara شوف: :es:Puente de Alcántara.
** :es:Alcántara
** :es:Valencia de Alcántara
** :es:Santiago de Alcántara
** :es:Herrera de Alcántara
** :es:Mata de Alcántara
* ف بلايص خرة
** :es:San Vicente de Alcántara (عمالة Badajoz)
** :es:Alcántara de Júcar (عمالة Valencia)
** :es:San Pedro Alcántara (عمالة Málaga)


Plake Pont d' Alcantara ridoblete.jpg|"قنطرة ديال قنطرة" !
Pont d' Alcantara.jpg|قنطرة ديال "Alcántara"


## مصادر


تصنيف:قلدة تحتانية
تصنيف:جيني سيڤيل
سانت جورجز

**سانت جورجز** (ب لينݣليزية: **Saint George's**) هي لعاصيما د ݣرينادا و أكبر مدينة فيها. جات ف لجنوب لغربي د لجزيرة، و كاطّل على لبحر د لكاريبي. تيسكنو فيها تقريبا 33.000 واحد.

لفرانساويين هوما اللي بناو سانت جورجز ف 1650. هي لعاصيما د لبلاد من لعام اللي ستاقلات فيه (1974)، و فيها أكبر مرسا و أكبر مطار ف ݣرينادا.

## مصادر


تصنيف:ݣرينادا
تصنيف:عواصم ديال بلدان
تصنيف:تأسيسات د 1650 ف ݣرينادا
منصف الحداوي

**منصف الحداوي** (مزيود ف 21 أكتوبر 1964، توفى ف 15 أبريل 2024) كوايري مغريبي، لي كان كيلعب ف لمنتخب لوطني لمغريبي د كورة. منصف لحدّاوي كان ف الجيل الدهبي لي طلع لمرة اللولة ل الدور التاني ف كاس لعالم 1986.

على مستوى لفراقي، كان لعب ف جمعية سلا، لإتحاد لبيضاوي، و أكاديميكا لبرتغالي.

## لكاريير
وخا كان ف التشكيلة ديال كاس لعالم 1986، بقى لبوطولة كلها ف لإحتياط. شارك تا ف كاس إفريقيا 1986 لي جا فيها لمغريب الرابع، و لعب فيها تلاتة د لماتشات ضد الدزاير، لكاميرون، و لكوط ديڤوار.

## مصادر

تصنيف:وفيات 2024
تصنيف:زيادة 1964
تصنيف:كوايري مغريبي
تصنيف:ناس تزادو ف لمغريب
ميشيل الكوبي

**ميشيل الكوبي** (مزيود ف 19 فبراير 1947 ف الدارلبيضا، توفى ف 7 نونبر 2024 ف ڤان، فرانسا) كان شوفور فرانساوي ديال الراسينݣ ف السبعينات. كان شارك جوج مرات ف تسابيق الطونوبيلات 24 ساعة ديال مانس. فشل باش يكمل ف النسخة ديال 1978 معا صحابو ف فرقة پرونوپتيا، پيير إيڤير و فيليپ سترايف. ف 1979 سالا ف الرتبة 21 معا إيڤير و ماكس كوهين ؤليڤار (لي كان لاعب ل صالح لمغريب) ف فرقة لامبريطا. كان ديما كيشارك ب طونوبيلات ديال شركة لولا كارز.

## مصادر

تصنيف:وفيات 2024
تصنيف:زيادة 1947
تصنيف:ناس تزادو ف الدار البيضا
تصنيف:ناس توفاو ف فرانسا
مونطيڤيديو

**مونطيڤيديو** (بالصبليونية: **Montevideo**) هي لعاصيما د ؤروڭواي و أكبر مدينة فيها. جات ف لجنوب ڭاع د لبلاد، و كاطّل على لمحيط لأطلسي، ف لبلاصة اللي كيصب فيها لواد د ريو دي لا پلاطا. تيسكنو فيها تقريبا 1.3 مليون د الناس.

تأسسات مونطيڤيديو ف 1726، و ولاّت هي لعاصيما ديال ؤروڭواي من 1828، و هو لعام اللي ستاقلات فيه من صبانيا. فيها أكبر مرسا و أكبر مطار ف لبلاد، و مبني فيها لمقر ديال ميركوسور. تكلاصات بزاف د لعوامات هي أحسن مدينا يعيش فيها لواحد ف أمريكا لجانوبية.

## مصادر


تصنيف:ؤروڭواي
تصنيف:عواصم ديال بلدان
تصنيف:تأسيسات د 1726 ف ؤروڭواي
سوكري

**سوكري** (بالصبليونية: **Sucre**) هي وحدا من لعواصم الجوج د بوليڤيا و سادس أكبر مدينة فيها. جات ف لجنوب لوسطاني د لبلاد، ف لوسط د الجبال لعاليا د لأنديز. هي براسها لعلو ديالها كبير، و قريب من 2800 ميطرو. هي لعاصيما الدستورية د لبلاد (زعما هي اللي مكتوبا ف الدستور، و مصوّت عليها لبرلمان)، و عاد كاين لاپاز اللي هي لعاصيما لإدارية و فيها لمقر ديال لوزارات و لإدارات ديال لبلاد.

تيسكنو ف سوكري تقريبا 250.000 واحد، و لمدينا لقديما ديالها مقيّدا ف اللائحة ديال مواقع الترات لعالمي ديال ليونيسكو من 1991.

## السميات
سوكري كاتسمّا تا ب "لمدينا اللي عندها ربعا د السميات"، اللي هوما: *سوكري*، *شاركاس*، *لا پلاطا*، و *شوكيساكا*.

## التاريخ ديالها
الصبليون هوما اللي بناو سوكري، و بداو التأسيس ديالها ف 1538. لبني ديال الديور ديالها تدار على الشكل ديال الديور ديال لأندلس، اللي أترات بزاف على التقافة د لمدينة. ولاّت هي لعاصيما د بوليڤيا ف 1839، و لكن مشات لإدارات للاپاز ف 1898.

## مصادر


تصنيف:بوليڤيا
تصنيف:عواصم ديال بلدان
تصنيف:تأسيسات د 1538 ف أمريكا الجنوبية
عبد العزيز النويضي

**عبد العزيز النويضي** (توفى ف 2 ماي 2024) محامي و ناشط حقوقي و أستاد جاميعي مغريبي.

النويضي كان أمين عام ديال جمعية "الشفافية المغربية" من 18 يونيو 2022، و عضو نشيط ف التيحاد الشتيراكي د لقوات الشعبية. و كان مستشار ديال لوزير اللول عبد الرحمان ليوسفي.

ف 2014 رفض وسام لإستحقاق لفرانساوي  حتيجاجا على "الدعم ديال فرانسا ل إسرائيل ف لمدابح ضد لفلسطينيين".

توفى النويضي ب سكتة قلبية فاش كان كيدير حوار معا "صوت المغرب".

## مصادر

تصنيف:وفيات 2024
تصنيف:أكاديميين مغاربا
أحمد پيرو

**لحاج أحمد پيرو** (مزيود ف 1932 ف الرباط، توفى ف 15 ماي 2024) موسيقي و باحت مغريبي، كيتّعتابر من أعلام لموسيقى لغرناطية.

## حياتو
تزاد پيرو ف فاميلة رباطية عندها أصول موريسكية. قرا لقرآن ملي كان صغير، و لتاحق ب مدراسة محمد ݣسوس ف 1944، تحت رعاية عتمان جوريو. قرا لموسيقى من صغرو و كان كيتبّع ف راديو الجزائر فنانين بحال دحمان بنعاشور، الشيخ لمنور، و محمد الصديق لبجاوي. تخصص ف لموسيقى لغرناطية و تتلمد على يد موسيقيين مغاربا كبار د زمانو، بحال أحمد بناني، الحسين بلمكي الحجام، الفقيه السبيع المصطفى المعروفي، لملقب ب "اللوز"، و عبد السلام بن يوسف الملقب ب "الزعوق". تخرجو على يديه عدد ديال لفنانين بحال بهاء روندا.

ف 1989، خدا وسام الرضى، لي هوّ وسام كيتعطى ل الشخصيات التقافية و السياسية ف لمغريب.

ف 2013، خرّج كتاب كيوتق فيه خصوصيات و أساليب و إيقاعات لموسيقى لغرناطية، لي خدم عليه 28 عام. لقى صعوبات كبيرة باش يكمل لمشروع ديالو، حيت ماكانش عندو لوقت، و حيت لمراجع على لغرناطي قليلة. عتامد بزاف على كتاب كتبو يهودي جزايري إدمون ناطال ياڤيل ف 1904، زيادة على لكتابات ديال عبد اللطيف بنمصور لي كيتّعتابر شيخ لمداحين و لمسمعين لمغاربا، و كتاب "الموشحات والأزجال" ديال الجزايري لحفناوي أمقران جلول ويلس، زيادة على مخطوطات محفوضة عند هواة ديال لموسيقى لغرناطية.

## مؤلفات

* «الإحاطة في أنغام غرناطة»، 2013.

## توشيحات
وسام لعرش ب ݣراد ديال فارس.

## مصادر

تصنيف:ناس تزادو ف الرباط
تصنيف:زيادة 1932
تصنيف:ناس توفاو ف الرباط
تصنيف:وفيات 2024
تصنيف:أرتيكلات فيهوم موشكيل بسباب عطاشة 3.1
حزب الوحدة المغربية

**حزب الوحدة المغربية** كان حزب سياسي مغربي قديم، تأسس نهار 3 فبراير 1937 على يد محمد المكي الناصري بعدما تحلات كتلة العمل الوطني. هاد الحزب كان خدام بزاف ف المنطقة لي كانت تحت الحماية الصبليونية ف المغرب. و تحل ف عام 1960.

حزب الوحدة المغربية كان كيتبع التيار القومي.

## الجورنالات
كان عند الحزب بزاف ديال المنشورات، منهم:

### ب العربية
* الوحدة المغربية
* منبر الشعب
* الشعب

### ب الصبليونية
* La Unidad Marroquí (الاتحاد المغربي - مول النشر: گارسيا سانودو)

## مصادر

تصنيف:حيزب سياسي مغريبي
تصنيف:لقرن 20 ف لمغريب
تصنيف:قومية عربية
سلوڭي

تصغير|193x193بك|سلوڭي كيحاول يشد قنية
**السلوڭي** ولاّ **السلوڭي لمغريبي** هو سلالة ديال الكلاب ديال الصيد، جاي من المغرب العربي و كيعترفو بيه المنظمة العالمية ديال الكلاب. هاد السلوڭي كيعيش فشمال إفريقيا من قرون، و كاين بزاف ف المغرب. مازال الناس كيستعملوه ف الصيد و العسّة.

## خصايل
ماخصناش نخلطو هاد الكلب مع السلوقي لي كاين ف الخليج و الشرق الأوسط، ولا مع الكلب الأفغاني. السلوڭي المغربي عندو جسم متوسط و شعرو قصير و رطب. الأمازيغ و العرب ديال شمال إفريقيا (المغرب، الجزائر، تونس، و ليبيا) رباو هاد الكلب باش يصيدو بيه القنان و الثعلب و الغزال و الحلوف. هاد لكلب قديم ف شمال إفريقيا، كيجري مزيان و خفيف و كيقدر يجري مسافات طويلة. عندو عنق طويل و ودنين مدليين. الڭسدة ديالو و كراعيه فيهم عظم مبين و عضلات قوية. عندو ديل طويل و مقوس فاللخر.
كيتميز بالخفة والدكاء، وجسمو متناسق. كرشو ضامرة، نظرو حاد، و عينيه كيبريو. كيجري بزاف، كيوصل حتى ل85 كيلومتر فالساعة ملي كيتبع الفريسة. كيكون سريع بزاف فوق الضهور ملي كيجري ورا الفريسة، وكينقص شوية فالهبطة.

## مصادر


تصنيف:حيوانات أليفة
تصنيف:كلاب
تصنيف:سلالات د لكلب مأصلة ف إفريقيا
تصنيف:سلوݣيات
لاپاز

**لاپاز**، كاتنطق **لاپاس**، رسميا **نويسترا سينيورا دي لاپاز** (بالصبليونية: **Nuestra Señora de La Paz** - كاتّرجم ب: السيدة ديالنا ديال السلام، بلأيمارا: **Chuqi Yapu** - شوقي ياپو) هي وحدا من لعواصم الجوج د بوليڤيا و تالت أكبر مدينة فيها. جات ف لغرب د لبلاد، ف لوسط د الجبال لعاليا د لأنديز. هي براسها لعلو ديالها كبير، و فوق من 3600 ميطرو، و هو اللي مخلّيها تكون أعلى عاصيما ف لعالم. هي لعاصيما لإدارية د لبلاد (زعما هي اللي فيها لمقر ديال لوزارات و لإدارات ديال لبلاد)، و عاد كاين سوكري اللي هي لعاصيما الدستورية، اللي مكتوبا ف الدستور، و مصوّت عليها لبرلمان.

تيسكنو ف لاپاز شويا كتر من 750.000 واحد، و فيها أعلى و أطول خط ديال التيليفريك ف لعالم (11 كيلوميطر).

## مصادر


تصنيف:بوليڤيا
تصنيف:عواصم ديال بلدان
تصنيف:تأسيسات د 1548 ف أمريكا الجنوبية
ليالي

**ليالي ** ولا **ليالي كبير** (باش يتفارق من ليالي صغير) هوّا واحد فاصل فيلاحي كايبدا ف 25 دجنبر (فرانساوي) و كايكمّل ف 2 فبراير. ف لعام لأمازيغي، من 12 دجنبر فلاحي حتّا 20 نّاير.


Nive Irhil Igwdamen Tizi Ayt Imi.jpg|تّلج ف جّبل 26 يناير
Passåjhe Ayites Imi copete oto.jpg|بحال بحال
Grossès aiwes El Djadida 1996 oto.jpg|فاياضان ف ليالي 1995-1996
Froedeur måjhon djanvî.jpg|كاين لبرد ف دّيور


## ف جّوّ
تصغير
في ليالي، كاين لبرد قاصح.

كاين تّلج ف جّبل.

نّاس كابغيو يكون لبرد و شتا. كايڭولو:
لّاه يجعل ليالينا ليالي و سمايمنا سمايم.
ولا
لّاه يعمل ليالينا ليالي و شمايمنا شمايم.

## عند لفلّاح
وقت زّبر ديال شجر. ڭالو زّمان (شّجرة كاتهدر):
زبرني ف ليالي
ولا خلّي ليا ديالي

اخر وقت باش تزع زرع (معزوزي). لّي كاي فلّحو ف ليالي، كايتسماو "طماميع" (حيت يقدر يموت زرع).

نّعاج كايولدو (خرفان "وصطي").

خاص يكون شتا. ولايني ما كافية ش. ڭالو زّمان:
ف ليالي، نّاڭة عاشرة
و نّاير، هوّا رقّاعا
و براير و مارس يورّيوك فسّادة من صلاحة.

معنى واخا يكون شتا ف ليالي، يلا ما كاين شي منبعد، لعام غاد يخرج عيّان.

## مصادر

تصنيف:دجنبر
تصنيف:يناير
تصنيف:فبراير
لوغة د لإشارة لمغريبية

**اللوغة د لإشارة لمغريبية** هيّ لوغة د لإشارة كيخدّموها الصمكين و لأقارب ديالهم ف لمغريب. كيتقدر عدد الناس الصمكين ولّا علاين صمكين ف لمغريب ب 1.2 مليون واحد.

## خصايل
تطورات اللوغة د لإشارة لمغريبية من إشارات محلية و ب تأتير ديال اللوغة د لإشارة لميريكانية و لفرانساوية. 50% ديال لإشارات ديالها كيشبهو ل اللوغة د لإشارة لفرانساوية. السباب ف هادشي هوّ التقارب مابين الجماعات ديال الصمكين ف لمغريب و فرانسا.

ف أبريل 2019، لحوكومة لمغريبية بدات مشروع ديال معيارة ل اللوغة د لإشارة لمغريبية، و بدات برنامج لي كيدعم التعليم ديال الدراري الصغار الصمكين، ولايني باقيين صعوبات متعلّقين ب ضعف لوسائل و الدوزان ديال لقراية، و لمهارات لي خاص يتوفرو عند لأساتيدا لي كيقريوهم.

## التخدام
بزاف د لعيالات الصمكات ماكيخرجوش من ديورهم، و ماكيخدّموش لإشارات ف الشاريع، داكشي علاش صعيب يتحدد عدد الناس لي كيخدّمو هاد اللوغة. جمعية نانان *Nanane* عندها مدرسة كاتعلم لوغة لإشارة لمغريبية ف شمال لمغريب فيها 30 تلميد، عمرهم مابين 4 تال 21 عام. اللوغة مامخدماش ف الرباط، طانجا و الدارلبيضا. أغلبية ديال الصمكين لمغاربا ماكيعرفوش يقراو، يكتبو ولّا يفهمو لعربية لفصحى.

## مصادر


تصنيف:لوغات د لمغريب
طابولا باناصيطانا

تصغير
**طابولا باناصيطانا** (ب اللاتينية *Tabula Banasitana*، يعني **اللوحة د بناصا**) هيّ واحد اللوحة ديال لبرونز لي كاترجع ل لقرن 2 ميلادي، و تلقات حدا لموقع لأتاري ديال باناصا، لمغريب، ف 1957. اللوحة كاتوتق كيفاش واحد لمواطن أمازيغي سميتو أوريليوس يوليانوس من قبيلة "زيڭرينسيس" قدر يحصل على الجنسية الرومانية ل راسو و ل فاميلتو. التوارخي لبريطاني فيرڭوس ميلار أكد على لأهمية ديال هاد اللوحة ب عتيبارها "أحسن ملقيّة توتيقية على لپروصي لأرشيڤي ديال لأباطيرا الرومان، و ديال لحدود و النتائج ديال لحصول على الجنسية، زيادة على لمحات ف لقلدة لإجتماعية ف منطقة هامشية ديال لإمبراطورية". هاد لوتيقة تنشرات لمرة اللولة ف 1971. دابا راها محطوطة ف متحف التاريخ و لحضارات د الرباط.

التيكست اللاتيني ف اللوحة مقسم ل 3 د لپارتيات، لي غالباً جمعهم أوريليوس يوليانوس براسو:

عطية من لأباطيرا ماركوس أوريليوس و لوكيوس ويروس ل الزيڭرينسي يوليانوس، مراتو زيدينا، و ولادهم ب ربعة ف 168/169؛ عطية تانية من ماركوس أوريليوس و كومودوس ل فاڭورا، لمرا ديال أوريليوس يوليانوس، لأمير ديال قبيلة الزيكرينسيس، غالبا ولد يوليانوس اللول نيت، و ولادهم ف عام 177؛ زيادة على نسخة مضبوطة ديال تيكست من الروجيستر لمركازي لي فيه السميات ديال 12 شخصية سامية، سيناطورات و فرسان، لي غالبا كانو كيكوّنو لمجلس لأميري consilium princips، و لي تكتبو سمياتهم الرومانيين بشكل كامل، كا شهود على لموتوقية ديال لوتيقة لأصلية لي اللوحة د باناصا نسخة ديالها. التيكست فيه ختيلافات لوغاوية لي خلات لحرايفيا يتناقشو واش أغلاط إملائية ولّا متغيرات محلية ديال اللاتينية. كاينين تا مسائل قانونية ماشي عتيادية، ولايني ماكيبانش بلي السلطات الرومانية تسوّقات ليهم.

## مصادر

## بيبليوڭرافيا

* 
*  (with response by William Seston and Maurice Euzennat).
* 
* 
* 
* 
* 
* 

## مزاود

* النص والترانسكريبتة على ancientrome.ru
* Tabula Banasitana في ويكيسورس اللاتينية ويكيبورس لاتينية

تصنيف:موريطانية الطنجية
تصنيف:لقرن 2
تصنيف:باناصا
مهدي دغوغي

**مهدي دغوغي** (مزيود ف 22 دجنبر 1995، توفى ف 20 يونيو 2024) كوايري مغريبي لي كان لعب ف لوداد، و تال لموت ديالو كان كيلعب ميليو معا فرقة التيحاد لبيضاوي.

توفى دغوغي ف كسيدة ب الطونوبيل.

## لكاريير
### لإنتقالات

## مصادر

تصنيف:زيادة 1995
تصنيف:وفيات 2024
تصنيف:كوايري مغريبي
لالة لطيفة أمحزون

**لأميرة لالة لطيفة أمحزون** (مزيودة ف 1946، توفات ف 29 يونيو 2024) هيّ مرات لماليك لحسن التاني و لواليدة ديال لماليك محمد السادس، لماليك لحالي ديال لمغريب هيّ حفيدة محمد بن حمو الزياني، واحد من أكبر الرجال د لمقاومة ف قبيلة زايان لأمازيغية. الجواج ديالها من لحسن التاني كان ف 9 نونبر 1961.

تدفنات ف ضريح مولاي لحسن ف لقصر لملكي ف الرباط.

## ولادها

* الأميرة لالة مريم (26 غشت 1962)؛
* الملك محمد السادس (21 غشت 1963)؛
* الأميرة لالة أسماء (29 شتنبر 1965)؛
* الأميرة لالة حسناء (19 نونبر 1967)؛
* الأمير مولاي رشيد (20 يونيو 1970).

## مصادر

تصنيف:ناس تزادو ف خنيفرة
تصنيف:زيادة 1946
تصنيف:شخصيات ملكية ف لمغريب
تصنيف:ناس د خنيفرة
تصنيف:ناس توفاو ف الرباط
تصنيف:وفيات 2024
تصنيف:زيادة ف عوام 1940
تصنيف:أميرات مغريبيات
تصنيف:مغريبيات د لقرن 21
پاراماريبو

**پاراماريبو** (بلهولاندية: **Paramaribo**) هي لعاصيما د سورينام و أكبر مدينة فيها. جات الشمال د لبلاد، على لواد د سورينام، و تقريبا شي 15 كيلوميطر ف لجنوب د فين كيصبّ ف لمحيط لأطلسي. تيسكنو فيها تقريبا 250.000 واحد، اللي هو تقريبا النص د السكان د لبلاد.

تبنات پاراماريبو ما بين 1630 و 1650، و حكموها لبريطانيين و موراهوم لهولانديين. ولاّت هي لعاصيما د لجمهورية د سورينام من لعام اللي ستاقلات فيه، 1975.

لمدينة لقديمة د پاراماريبو مسجّلا ف اللائحة ديال مواقع الترات لعالمي ديال ليونيسكو من 2002.

## مصادر


تصنيف:سورينام
تصنيف:عواصم ديال بلدان
تصنيف:تأسيسات د 1603 ف أمريكا الجنوبية
ليستة د لويدان د لمغريب

هادي ليستة (ماكاملاش) ديال لويدان و لمجاري د لما ف لمغريب.

## مصادر

## مزاود
* خريطة د لويدان 1 ديال Defense Mapping Agency, 1981
* خريطة د لويدان 2 ديال Defense Mapping Agency, 1981
* GEOnet Names Server

واد مغريبي
و
م
بلعيد بويميد

**بلعيد بويميد** (مزيود ف 1951 ف الجديدة، توفى ف 24 شتنبر 2024 ف الدارلبيضا) هوّ إعلامي رياضي مغريبي كيتّعتابر من رواد الصحافة الرياضية ف لمغريب.

## لكاريير
بدا بويميد لكاريير ديالو ف مجال الصحافة عام 1975 بعدما رجع من فرانسا. خدم صحافي و رسام د لكاريكاتور ف جوج جورنالات هوما البيان Albayane ب لفرانساوية، و "بيان اليوم" ب لعربية. و خدم محلل رياضي ف عدد ديال لقنوات د التلفازة و الراديو.

تنتاخب بويميد كاتب عام ديال الجمعية لمغريبية د الصحافة الرياضية ل عدد ديال السنوات، و كان جوج مرات رئيس لإتحاد لإفريقي ديال الصحافة الرياضية (2005 و 2009). و كان عضو ف الجمعية الدولية د الصحافة الرياضية.

## جوائز و توشيحات
* وسام ملكي من عند لماكيك لحسن التاني ف التسعينات.

## مصادر

تصنيف:ناس تزادو ف الجديدة
تصنيف:ناس توفاو ف الدار البيضا
تصنيف:صحافي مغريبي
تصنيف:زيادة 1951
تصنيف:وفيات 2024
كامل وجديد

**كامل وجديد** (مزيود ف 1 ماي 1980 ف الرباط، توفى ف 14 شتنبر 2024 ف سان كلو، فرانسا) هوّ كوايري مغريبي لي كان لعب ف فراقي ديال فرانسا و بلجيكا.

## لكاريير
بدا وجديد يلعب كورة ف إ.س. نانطير و من بعد مشى ل راسينݣ كلوب فرانسا *Racing Club de France*.

### س.م. كان (1995 -2002)
على عمر د 16 عام نضم ل فرقة سطاد ماليرب كان *Stade Malherbe Caen*، ف نفس لوقت معا اللعاب لفرانساوي ويليام ݣالا. تميّز وجديد ف لفرقة لإحتياطية حيت ماركا بزاف د لبيوتا، و خدا الجنسية لفرانساوية ف 1998.

لعب لماتش لإحترافي اللول ديالو ف 11 فبراير 1998 ضد ؤلامپيك نيس. ماركا غير بيت واحد ف 2 أكتوبر 1999 ضد أميان. بسباب عدم لمشاركة ديالو ف اللعب و خلافات معا لمدريب پاسكال طيو، سلفاتو لفرقة ل ريد سطار 93 ف موسم 2000/2001.

### التجربة اللولة ف لخاريج (2002-2004)
ف 2002، سنى معا فرقة تركية، مي حيت ماخداش فرصة ف اللعب، مشى ل ألمانيا ف لموسم لي موراه.

### الرجوع ل فرانسا (2004-2008)
رجع موراها ل فرانسا و نضمّ ل ؤلامپيك ڤالونص، و مبعد ل سپورتينݣ صيط و كليرمون فوت و بقى تماك عاماين. ف 2008 مشى ل كان *Cannes*. ماعجبوش لحال تماك و بقى غير شهورا، من شتنبر تال دجنبر 2008.

### التجربة التانية ف لخاريج (2008-2014)
ف 2008، نضمّ ل فرقة ف سپانيا قبل يمشي ل بلجيكا.

### نهاية لكاريير
ف 2014 رجع ل فرانسا فين سنى معا بوبينيي. موراها حبس لكاريير ديالو ف كورة و خدم ف لمجال ديال الريسطوات ف روي مالميزون ل مدة 4 سنين. تعين موراها موضاف ف لبلدية فين قتارح أنشطة رياضية ل الشباب.

توفى كامل وجديد بسباب مرض مطوّل على عمر د 44 عام.

## مصادر

تصنيف:ناس تزادو ف الرباط
تصنيف:كوايري مغريبي
تصنيف:زيادة 1980
تصنيف:وفيات 2024
تصنيف:ناس توفاو ف فرانسا
سانتياݣو

**سانتياݣو** (بالصبليونية: **Santiago** - كاتّرجم ب سيدي تياݣو)، ولاّ **سانتياݣو د شيلي** (باش تفرّز على لمدون لخرا اللي عندها نفس السميّا) هي لعاصيما د شيلي و أكبر مدينة فيها. جات ف لوسط د لبلاد، تيدوز منها لواد د ماپوشو، و جات حدا الجبال د لأنديز. هي وحدا من لمدون لكبار د أمريكا اللاتينية، و تيسكنو فيها شويا كتر من 5.1 مليون د الناس.

تبنات سانتياݣو ف 1541 من عسكري صبليوني (پيدرو دي ڤالديڤيا) و هي لعاصيما د شيلي من لوقت د ستيعمار صبليوني، و تا من مورا ما ستاقلات لبلاد. فيها أكبر مطار ف شيلي، و ميطرو فيه 7 د لخطوطا و 136 محطة.

سانتياݣو من لمدون لمهمة ف لمنطقة ديالها، فيها لمقر ديال ليونيسكو ديال أمريكا اللاتينية، و تلعبو فيها بزاف د لماتشات د كاس لعالم د 1962، منهم لماتش ديال لفينال اللي ربحات فيه لبريزيل.

## مصادر


تصنيف:شيلي
تصنيف:عواصم ديال بلدان
لمسرح الروماني د ليكسوس

**لمسرح الروماني د ليكسوس** هوّ مسرح روماني كاين ف لمدينة لأتارية د ليكسوس، قريب ل مدينة لعرايش ف لمغريب.

لمسرح كشفو عليه لعولاما لأركيولوجيين ف 1963، ف الشرق ديال لمدينة، حدا لحي لإداري. لأبعاد ديالو مابين 32 و 32,5 ميترو ف لمحور ديال لأرينا، و 11,5 ميترو ف عرض السلالم. التوارخيا كيقدّرو وقت لبني ديالو ل لقرن اللول لميلادي.

## تصاور

فيشي:Lixus, Morocco (27483996739).jpg
فيشي:Lixus, Morocco (25392407998).jpg
فيشي:Roman theater at Lixus archaeological site 5.jpg
فيشي:Lixus, Morocco (27484034919).jpg


## مصادر

تصنيف:موريطانية الطنجية
تصنيف:موقع أتاري ف لمغريب
تصنيف:ليكسوس
إينوا لمورية

**إينوا لمورية** (ب اللاتينية **Eunoë Maura**) كانت لمرا ديال بوݣود لماليك لأمازيغي ديال الطرف لغربي د مملكة موريطانية. سميتها شي مرات كاتّكتب إيوريس (*Euries*)، إيورييس (*Euryes*)، ولّا إيونوا (*Eunoa*).

## حياتها

### لأصل ديالها
كيتّعتاقد بلي إينوا من أصول أمازيغية، ولايني السمية ديالها يونانية، داكشي علاش كاينة فرضية بلي كبرات ف ليونان، ولّا عندها أصل يوناني. ف لغالب كانت عندها مكانة جتيماعية عالية حيت التوارخي سويطونيوس كيدكرها ف النفس السياق معا كليوپاطرا.

### الجواج
ف شي تاريخ مامحددش، تجوجات إينوا ب لماليك بوݣود. هاد اللخر مشى موراها ف رحلة ستيكشافية ف لمناطق لإستوائية د إفريقيا، و فاش رجع جاب ل مراتو هدية على شكل نبتات عملاقة.

كيتّعتاقد بلي إينوا كانت عشيقة ديال يوليوس قيصر. و تقدر تكون خدات لبلاصة ديال كليوپاطرا ملي قيصر جا ل شمال إفريقيا قبل معراكة طاپسوس ف 6 أبريل 46 قبل لميلاد. هيّ و كليوپاطرا كانو من بين بزاف د لماليكات لي يوليوس قيصر حاول يتودد ليهم. تقدر تكون تلاقات لمرة اللولة معا قيصر ف هيسپانيا (سپانيا دابا)، لي كانت فيها ف حملة عسكارية معا راجلها بوݣود. وخا هاد لعلاقة لغرامية كانت مدة قصيرة، هيّ و راجلها ستافدو بزاف من هدايا عطاهم ليهم قيصر، لي غادر شمال إفريقيا ف يونيو 46 قبل لميلاد، 5 شهور و نص مورما جا.

## تمتيلات تقافية
ف لأداب لفرانساوي ديال لقرون لوسطانية، سيرتو ف كتاب *Les Faits des Romains* (لإنجازات ديال الرومان)، تبالغ ف التفاصيل ديال لعلاقة لغرامية مابين إينوا و قيصر. لكاتبة جانيط بير ݣالت بلي ف هاد لكتاب "قيصر كيولي فارس ديال لقرون لوسطانية"، و بلي لكاتب ديال النص ركّز على القوة و لهيمنة الجنسية ديال قيصر على لماليكة إينوا، كتر من لقوة السياسية ديالو موقابيل راجلها بوݣود. التيكست ديال لكتاب كيوصف إينوا بلي كانت "أجمل مرا ف لممالك الربعة، وخا كانت مورية". هادشي على حساب بير كيبيّن كيفاش الجمهور ف ؤروپا داك لوقت ماكانتش كيتصور كيفاش قيصر يقدر يكون معا عشيقة خايبة، و ف نفس كيفاش لمور (الناس د غرب شمال إفريقيا) كانو كيمتّلو أخيب ما كاين ب نّسبة ليهم.

إينوا بانت ف عدد ديال الروايات على قيصر، و ف سلسلات ديال قيصاص ف مجلة كورنهيل. ف هاد لأعمال، كاتبان إينوا واحد لمرا لي كاتحاول تخصر لعلاقة مابين يوليوس قيصر و كليوپاطرا، بحال ف رواية *The Memoirs of Cleopatra*. ف رواية The *Song of the Nile* كاتلعب دور كا شخصية لي كاتجبد لإهتمام ديال بنت كليوپاطرا، سيلين، لي ولّات تا هيّ ماليكة ديال مملكة موريطانية معا راجلها يوبا.

لفنان و لعالم لموسوعي الطالياني جاكوپو سطرادا رسم إينوا ف رسمة نوميسماتية (على شكل شقفة د لفلوس) ف لقرن 16. ولايني ماكاين تا شي دليل أركيولوجي بلي كانو شي فلوس تسكّو ب سميتها ولّا ب تصويرتها.

## مصادر

تصنيف:عيالات د لقرن 1 قبل لميلاد
تصنيف:أمازيغ د لقرن 1 قبل لميلاد
تصنيف:ملوك د موريطانية
كاس لعالم د لكينڭس ليڭ 2025

**كاس لعالم د لكينڭس ليڭ 2025** (ب نݣليزية: Kings World Cup Nations **2025**) هي بطولة دولية د كورة من دوري الملوك، اللي غادي تقام ف نسختها لولة ف إيطاليا من 1 يناير ل 12 يناير 2025. هاد لبطولة غادي تشارك فيها 16 فريق وطني، و غادي تكون مقسمة على مرحلتين: لمرحلة لولى (التصفيات) و لمرحلة لإقصائية (ربع نهائي، نص نهائي، و فينال).

## معلومات وقواعد على البطولة

### قواعد لماتشات
مدة لماتش: 40 دقيقة، مقسومة على جوج دوكات د 20 دقيقة.

لوقت الإضافي: يلا كانت لماتش متعادلة ف لوقت لعادي، غادي يتدار 5 ضربات ترجيحية.

لعب عادل: لبطولة كاتشجع على لعب عادل و كاتمنع تضييع لوقت.

### لفرق و لاعيبين
للاعيبين: كل فريق غادي يكون عندو 13 لاعب، و غادي يكون عندو 7 لاعيبين ف لبدية (6 د لملعب و 1 د لحارس).

لبدلات: لبدلات غادي تكون غير محدودة من بعد 5 دقايق ف لبدية د لماتش.

لقواعد د لإقصاء: يلا طرد لاعب، لفريق غادي يلعب ب 5 دقايق ب لاعب أقل وحتى دوز 5 دقايق ويمكن ادخل لاعب اخر بلاصتو اما هو ميعاودش ادخل.

### لحكام
لحكام: غادي يكونو 6 حكام ف كل ماتش (حكم رئيسي، حكم د لطاولة، حكم VAR، و 3 مساعدين).

VAR : غادي يستعملو تقنية VAR باش يراجعو لهداف، ضربات جزاء، و لبطاقات حمراء.

### قواعد د لسلوك
لقواعد د لسلوك: لاعيبين و لأعضاء د لفرق غادي يكونو ملزمين ب لاحترام و لسلوك لحسن تجاه لخصوم، لحكام، و لجمهور.

لعقوبات: غادي يتعاقبو لفرق و لاعيبين اللي كايخرقو لقواعد د لسلوك.

### تعديلات ف لقواعد
لحق ف التعديل: لبطولة كاتحتفظ ب لحق ف تعديل لقواعد ف أي وقت باش تضمن لعب عادل و نزيه.

## المتشات

### دور لول
تدارت لقرعة ديال دور لول ف 5 دجنبر 2024.

### دور تاني

#### جهة رابحين
رابحين كيدوزو نيشان ل ربع نهائي، و لخاسرين كيدوزو ل جولة لفرصة لخرانية.

#### جهة لخاسرين
رابحين كيدوزو ل جولة لفرصة لخرانية، و لخاسرين كيتقصاو.

### جولة لفرصة لخرانية
رابحين كيدوزو ل ربع نهائي، و لخاسرين كيتقصاو.

### لمرحلة د لإقصاء لمباشر

; لفراقي لمأهلة



#### ربع نهائي

#### دومي فينال

#### فينال

## مصادر

تصنيف:تورنوات د لكورة
تصنيف:2025 ف كورة
أبو عبيدة

**أبو عبيدة** (مزيود ف 11 فبراير 1985 ف غزة، توفى ف 30 غشت 2025) سياسي فلسطيني كيتعتابر الناطق الرسمي ب سمية كتائب القسام. تّقتل ف غارة إسرائيلية على غزة ف 30 غشت 2025.
## مصادر

تصنيف:زيادة 1985
تصنيف:فلسطين
تصنيف:ناس حيين
تصنيف:وفيات 2025
أدخس

[تصغير|أدغس ديال [بݣرة ف شكل سايل و پودرة]]
**أدخس** ولّا **اللبا** ولا **أدغس** (ب النݣليزية **Colostrum**) هوّ حليب كاتنتجو نتوة ديال بنادم ولّا حيوان بزولي خور نيشان من مور ما كاتولد. عند أغلبية د لأنواع كيبدا لإنتاج د أدغس قبل شوية من لولادة. أدغس كيكونو فيه مركبات بيولوجية نشيطة (بيونشيطة *bioactive*) كتر من لحليب لعادي، لي كايعطي ل لمولود داكشي لي كيحتاج ليه باش تكون عندو أحسن بدية ف لحياة. متلا كيكونو فيه ݣسدات مضادين لي كيحميو لمولود من لأمراض و التعفونات، و بيونشيطات خرين لي كيعاونو ف لمناعة و النمو، كيعاونو لمصارن باش يبداو خدمتهم مزيان، و كيزرعو ميكروبيوم صحيح ف ليامات اللولة ديال لحياة. لبيونشيطات ضروريين ل لمولود على ود صحتو، و النمو و لحيوية ديالو. أدغس كيكون عامر ب كويرات د الدم بيضا لي كاتحمي لمولود من لعدوى. لّون ديالو صفر ؤ فيه مقدار زايد ديال لڤيطامينات ؤ لپروتينات، ؤ عند بعض لكائنات بحال لخرفان كيكونو حتا دّهون زايدين، باش يعطيو ل لمولود طاقة ؤ مناعة زايدة.

## السمية
على حساب محمد شفيق، هاد لحليب كيتسمى "أدغس" ولّا "أدغاس" ف فاس و "اللبا" عند لحياينة. على حساب محمد بوسلام، الصيغة د الجمع ديال "أدخس" هيّ "أدخسان".

## مصادر

تصنيف:حليب
تصنيف:بيوطيكنولوجيا
تصنيف:پرودويات حيوانية
تبوريشة

تصغير
[تصغير|[مش جاتو التبوريشة حيت خايف يطيح]]
**تبوريشة** هيّا واحد لحسّان لّي كايخلّي الزغب عند بنادم يوقف.

تّبوريشة تقدر تجي من لبرد، لخلعة، لفرحة لكبيرة، ولّا الرغبة الجنسية.

## تفصيل
التبوريشة كاتجي حيت كاينة واحد اللحيمات صغار ما بين طّبقة لغارقة ديال الجلد و جّدورا ديال الزغب. هاد اللحيمات كاتجبّد و كاتطلّع زّغب.



PilioerectionAnimation.gif



## مصادر

تصنيف:لفيزيولوجيا
پودݣوريطسا

**پودݣوريطسا** (بلمونطينيݣرية: **Подгорица/Podgorica**)، و اللي كانت سيمتها **تيتوݣراد** (**Титоград/Titograd**، من 1946 ل 1992)، و **بيرزيمينيون** (ف لوقت د الرومان) هي لعاصيما د مونطينيݣرو و أكبر مدينة فيها. جات ف لجنوب الشرقي د لبلاد، ف لبلاصة فين كيتلاقاو لويدان د موراتشا و ريبنيكا، حدا الجبال د لألپ الدّينارية.

پودݣوريطسا تبنات ف 1326، و لكن تردمات لأغلبية ديالها ف لحرب لعالمية التانية. تيسكنو فيها تقريبا 200.000 واحد، و فيها مطار دولي (تاني أكبر مطار ف لبلاد).

## مصادر


تصنيف:مونطينيݣرو
تصنيف:عواصم ديال بلدان
سيستيم ميتري

[تصغير|كتلة ديال [كيلوڭرام و تلاتة ديال لأجهيزا ميترية د لعبار: ميترو (بانضة) لي كايعبر ب السنتيميتر، طيرموميطر ب الدرجات سيلسيوس، و مولتيميتر لي كيعبر لپوطونسييل ب لڤولط، السارح ب لأمپير و لمقاومة ب لؤم.]]
**السيستيم لميتري** (ب النڭليزية *metric system*) هوّ سيستيم د لعبرات لي كيوحّد لعبرات لأساسيين و السميات لي كيتخدّمو ف وصف مقادير كبار و صغار ب تخدام سيستيم عشري ضربي ف لمزيودات ديال لعبرات (سانتي-، ميلي-، كيلو-، هيكطو-، و زيد و زيد). وخا لقواعد لي كيحكمو السيستيم لميتري تبدّلو معا لوقت، التعريف لعصري ديالو، السيستيم لعالمي د لعبرات، كيحدد لمسبّقات لميترية و 7 د لعبرات لأساسيين: لميترو (m)، لكيلوڭرام (kg)، التانية (s)، لأمپير (A)، لكيلڤين (K)، لمول (mol) و لقنديلة (cd).

لعبرات لمشتقين ف السيستيم لعالمي هوما عبرات كيدمجو لعبرات لأساسيين، بحال لهيرتز (عدد الدورات ف التانية)، النيوتن (kg⋅m/s2)، الطيسلا (kg⋅s−2⋅A−1) و ف لحالة ديال السيلسيوس سلّوم د لعبار مبازي على لكيلڤين ولايني مبدّلة فيه الدرجة 0 ب لإزاحة. بعض لعبرات منهم مقبولين بشكل رسمي باش يتخدمو ف السيستيم لعالمي. كاين منهم لي عندو مضاعفات ولّا تقسيمات عشرية، بحال لإيطرو و لإليكطرون-ڤولط و كيتّعتابرو "ميتريين". وحدين خرين بحال لعبرة لفلكية ماشي مقبولين. كاينين عبرات ديال الزمان ماشي ميتريين، ولايني مقبولين ف السيستيم لعالمي، بحال الدقيقة، الساعة لي لباز ديالهم هيّ 60 ماشي 10. بنفس الشكل، لعبرات ديال لقنيتات ف لماط، بحال الدرجة، الدقيقة و التانية د لقوس تا هوما مقبولين.

السيستيم لعالمي تفرّع من السيستيم لقديم ديال لميترو، لكيلوڭرام و التانية (MKS)، ولايني التعاريف ديال لعبرات تطورو معا لوقت. جيع لعبرات لأساسيين دابا معرّفين ب تابتات د لفيزيك، ماشي ب ڭسدات حقيقيين كيما كانت لقضية شحال هادي.

كاينين سيستيمات خرين بحال السيستيم د سنتيميتر، ڭرام، تانية، السيستيم د ميترو، طن، تانية، و السيستيم لميتري الجابدي. لبعض منهم باقي مخدم ف سياقات محدودين.

## مصادر


تصنيف:سيستيم عالمي د لعبرات
2025

**2025** هوّا عام ف تّقويم لݣريݣوري بدا نهار لاربع ؤ غادي يسالي نهار لاربع. هوّا لعام نمرة 2025 ف لإيرا لعامة ؤ لفترة د بعد لميلاد، نمرة 25 ف لقرن 21، ؤ نمرة 6 ف لعقد ديال عوام 2020.

2025 كيوافق 1446-1447 ف تّقويم لهيجري ؤ 2975 ف تّقويم لأمازيغي ؤ 12025 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
مستويات د لمقادير (طول)

هادو أمتلة ديال مستويات د لمقادير ديال أطوال مختالفين.
تصغير|300px|upright=2|مستويات د لمقادير مختالفين (لمسافة بيناتهم ف التصويرة ماشي متعلّقة ب لحجم)

## شوفة عامة

## نويطات

## مصادر


تصنيف:طول
تصنيف:ليستات
تصنيف:عبرات د طول
إلياس المالكي

**إلياس المالكي** (ب لحروف اللاتينية *Ilyas Elmalki*، مزيود ف 8 غشت 1996) هو شخصية مغربية مشهورة في مجال البث المباشر (الستريمنݣ) ف سوشل ميديا، خاصة لپلاتفورم د كيك و فيسبوك و يوتيوب. وكيعتبر واحد من أشهر المؤثرين الرقميين في المغرب و العالم العربي، كيقدم محتوى متنوع منهم الألعاب الإلكترونية، التعليق على الأحداث الرياضية، والتفاعل مع القضايا الإجتماعية. عندو قاعدة جماهيرية كبيرة بسباب الشهرة ديالو قدر يحقق إنجاز تاريخي ف دوري الملوك اللي وصل فيه المنتخب المغربي لنصف النهائي.

## حياتو
إلياس المالكي مولود ف مدينة الجديدة وسط المغرب. هو عازب و عندو تلاتة د لخوت حمزة نسيم وأدم. مستواه تعليمي إعدادي.

## دوري الملوك

### دعوة من جيرارد پيكي
إلياس المالكي توصل برسالة مباشرة من عند جيرارد پيكي. الرسالة كانت دعوة باش يحضر كاس العالم ديال لفراقي في الدوري الملوك في الطاليان، وهو حدث تأسس من عند پيكي كخليط بين الرياضة والترفيه. رد فعل إلياس، اللي كان مباشر قدام لمتابعين ديالو، نتاشر بالزربة و ولّا لحظة مشهورة.

### لإنجاز مع المنتخب الوطني المغربي
قدر إلياس مع المنتخب الوطني المغربي يشارك ف مسابقة "دوري الملوك" لي تنظمات ف مدينة ميلانو ف الطاليان، المنتخب قدر يوصل لنصف النهائي فهاد البطولة. المنتخب كان فيه لعّابا سابقين، ومعاهم حتى لعّابا كيلعبو فدوريات ديال لكورة داخل القاعة (ميني فوت). وتم ستقبال نهار الثنين 13 يناير 2025 وفد جامعي ف مطار الرباط-سلا. هاد الوفد كان فيه عبد السلام بلقشور، رئيس العصبة الوطنية ديال لكرة الإحترافية.

### دوري الملوك في المغرب
اليوتيوبر إلياس المالكي صرّح بلي مسابقة "دوري الملوك" (Kings League) غادي تنظم قريباً ف المغرب. هاد الكلام قالو على هامش ستقبال بعثة الفريق المغربي لي شارك ف البطولة، و هو اللي كيترأسها، ف الرباط. إلياس المالكي قال: *"إن شاء الله البطولة غادي تنظم ف المغرب، [[فوزي لقجع]] قالها ليا."* و زاد: *"المسابقة غادي تكون ف[[مراكش]]، و ماتش النهائي غادي يتلعب ف[[الجديدة]]."*

## پوليميك
إلياس المالكي تشد تلاتة مرات ف الحبس المرة اللولة كانت بسباب تهمة ديال التاعدّو على سيمو البورقادي. القضية بدات بعدما تقدم البورقادي ب شكاية مدعومة ب شهادة طبية و سي دي كيوثق لحظة التاعدّو عليه. التهمة الأصلية كانت "السرقة الموصوفة بيد مسلحة و ستعمال ناقلة عندها موطور"، ولكن من بعد ما قدم البورقادي تنازل مكتوب، المحكمة نقصات الحكم وحيدات تهمة السرقة الموصوفة. و تحكم على المالكي بشهرين ديال الحبس نافذ، قضى منهم أغلب الوقت ف الحبس المحلي ديال الجديدة.

و المرة الثانية كان متابع ف قضية التمييز و التحريض على الكراهية، بسباب شكايات ديال جمعيات و شخصيات أمازيغية، لكن هاد الجمعيات تنازلات على الدعوى، و تبرئ من تهمة التحريض على الكراهية، و بقات غير تهمة التمييز لي حكمات عليه بيها المحكمة. و تحكم على المالكي ف ضوسي آخر ب عقوبة ديال تلت شهور محبوسة تنفيد و خطية ديال 2.000 درهم. هاد الضوسي الثاني كان على خلفية شكايات قدماتها 38 جمعية نسائية و حقوقية، بخصوص محتوى رقمي لي صدر عليه، و تهموه فيه بالتحريض على التمييز و الكراهية، التشهير، و السبان و القذف ضد لمرا، و العنف النفسي و الجسدي و الإقتصادي. و خرج من السجن المحلي ديال الجديدة نهار الثنين 30 دجنبر 2024، بعد محكمة الإستئناف ف الجديدة خفضات ليه العقوبة من ربع شهور ديال الحبس النافذ ل شهرين صافي.

## مصادر

تصنيف:زيادة 1996
تصنيف:ناس تزادو ف الجديدة
تصنيف:يوتوبر مغريبي
تصنيف:ناس حيين
تصنيف:بيوغرافيا د رجال
تصنيف:مغاربا د لقرن 21
تصنيف:ناس د الجديدة
كيطو

**كيطو** (بالصبليونية: **Quito**)، اللّي سميتها لكاملا **سان فرانسيسكو دي كيطو** (بالصبليونية: **San Francisco de Quito**) هي لعاصيما د لإكواطور و تاني أكبر مدينة فيها. جات ف لوسط د الشمال لبلاد، حدا الجبال د لأنديز. هي تاني أعلى عاصيما ف لعالم (من مورا لاپاز). لعلو ديالها جوايه 2850 ميطرو.

كيطو هي لعاصيما د لجمهورية د لإكواطور من لعام اللي ستاقلات فيه (1831)، و تيسكنو فيها دابا تقريبا 2.8 مليون د الناس. لمدينا لقديما ديالها مقيّدا ف اللائحة ديال مواقع الترات لعالمي ديال ليونيسكو من 1978.

## مصادر


تصنيف:لإكواطور
تصنيف:عواصم ديال بلدان
برازيليا

**برازيليا** (بلبرتغالية: **Brasília**) هي لعاصيما لفيديرالية د لبريزيل و رابع أكبر مدينا فيها. جات ف لوسط د لبلاد، على الضاية د پارانوا. هي مدينا جديدا، بدات تاتّبنا ف 1956 ملّي قرر الرايس د ديك لوقت، جوسيلينو كوبيتشيك، باش ماتبقاش غي لمنطقة د لجنوب الشرقي د لبلاد اللي فيها الرواج كامل. ف 1960، ولاّت هي لعاصيما د لبلاد بلاصة ريو دي جانيرو.

تيسكنو ف برازيليا تقريبا 2.8 مليون د الناس. لبني ديالها جديد و مقاد مزيان، الشي اللي خلاها تكون مقيّدا ف اللائحة ديال مواقع الترات لعالمي ديال ليونيسكو من 1987. تنضّمو فيها بزاف د لأحدات لمهمة، بحال ماتشات ديال كاس لعالم 2014، ولألعاب لأولمپية د 2016.
## لأصل د السمية
السمية د برازيليا هي لمؤنت ديال بريزيل بلبرتغالية.

## مصادر


تصنيف:مدون د لبريزيل
تصنيف:عواصم ديال بلدان
تصنيف:تأسيسات د 1960 ف لبريزيل
أڭريط

**أݣريط** (السمية لعلمية *viburnum tinus*) نوع ديال النبتات الزهرية من لفاميلة د *Adoxaceae*، أصلية ف لحوض لمتوسطي سيرتو ف مناطق ؤروپا و شمال إفريقيا.

## وصف
تصغير|الزهور و لوراق ديال أݣريط
أݣريط هوّ شجرة صغيرة كاتوصل ل 2 تال 7 ميترو ف الطول و 3 ميترو ف لعرض، ب تاج كتيف و مدوّر. لوراق ديال أݣريط عندهم خضورية دايمة، و كيبقاو 2 تال 3 سنين. شكلهم بيضاوي تال إهليلجي، و كيبانو على شكل أزواج متقابلين، ب طول مابين 4 تال 10 سنتيميتر، و عرض مابين 2 تال 4 سم، و شعيرات رقاق ف لوجه التحتاني.

الزهور كيكونو صغار، ب لون بيْض ولّا غوزي باهت، لي كيتنتجو من براعم عندهم لون حمر غوزي مجموعين ف سنمات *cymes* طولهم 5 تال 10 سم لي كيبانو ف الشتوة. هاد الزهور لي عندهم ريحة زوينة (كاين لي ماكاتعجبوش، سيرتو ملي كاتكون قوية مورما كاتطيح الشتا) مخنّتين حيت عندهم طراف ديال الدكر و النتوة بجوج، و فيهم 5 د لبتلات *petals*. لفترة ديال التزهار كاتكون ف الشتوة، و بشكل عام مابين أكتوبر و يونيو ف النص الشمالي د لأرض. التلقيح ديال هاد النبتة كيكون على طريق لبخوش. لفاكهة لي كاتنتج كايكون لونها زرق مغلوق، عندها نويّة ف لوسط، و طولها 5 تال 7 ميليميتر. واحد لبحت تدار ف 2020، بيّن بلي اللون الزرق سبابو كويّرات ميكروسكوپية ديال الدهون، لي هوّ ميتال ديال التلوين ب لقلدة *structural coloration*، و هيّ حالة نادرة ف النبتات.

## التوزيع الجغرافي
أݣريط أصلو من لحوض لمتوسطي، و كيفضّل لبلايص لي فيهم الضّل و الندى. كيتّلقى سيرتو ف لغرب ديال لمتوسط بسباب لفترات لقصيرة ديال الجفاف. و راه تدخل ديالو ل بلايص خرين بحال ؤسطراليا، پاكيستان، كاليفورنيا و ؤريݣون ف لميريكان، و طادجيكيستان.

## الزراعة
أݣريط كيتّزرع بشكل واسع بسباب الزهور د الشتوة ديالو و التوت لبري لي كينتج.

## تصاور

فيشي:Viburnum_tinus_DT1.JPG|النبتة
فيشي:MHNT_Viburnum_tinus.jpg|الزهور
فيشي:Caprifoliaceae_-_Viburnum_tinus.JPG|تصويرة مقربة ديال الزهور
فيشي:Άγουροι_καρποί_βιβούρνου_του_κοινού.jpg|فواكه باقين ماناضجينش
فيشي:Caprifoliaceae_-_Viburnum_tinus-1_(2).JPG|فواكه ناضجين
فيشي:Caprifoliaceae_-_Viburnum_tinus-3.JPG|فواكه ناضجين (تصويرة مقربة)
فيشي:Caprifoliaceae_-_Viburnum_tinus_(2).JPG|ورقة


## مصادر


تصنيف:نبتات توصفو ف 1753
تصنيف:نواع مامهدداش د ليستا لحمرا
تصنيف:فلورا د شمال إفريقيا
تصنيف:فلورا د ؤروپا
خوان فرانثيسكو ڭانا لوپيز

**خوزي فرانسيسكو ڭانا لوپيز** (13 نوڤمبر 1791 - 20 يناير 1864) كان واحد العسكري و سياسي شيلي، شارك ف الحرب ديال استقلال الپيرو. كان من أصل باسكي.

## حياتو
تزاد ف سانتياڭو، وكان باه سميتو أڭوستين ڭانا داريڭراندي و مو سميتها دولوريس لوپيز ڭيريرو. دخل للخدمة العسكرية ف عام 1806 كضابط متدرب. ف 1808 ولا ملازم تاني ف الفوج ديال الملك. ف1812، خرج من الجيش الإسپاني ملي تشد باه و تصيفط للحبس فالكايو حيت شارك ف التحضيرات ديال حرب استقلال الشيلي. قرر يمشي مع باه للحبس ف پيرو، و ملي كان تما شارك ف تمرد ديال المساجين، تشد و تعذب.

ف1842، رجع تطلب للخدمة من طرف حكومة الجنرال مانويل بولنيس، و تعين مدير الأكاديمية العسكرية. تنتخب جوج مرات كنائب على تالكا ف البرلمان، و ف 1849 تعين حاكم مقاطعة أتاكاما. فشتنبر 1851، الرئيس مانويل مونت عينو وزير الحرب و البحرية.

ف1856، تصيفط كوزير (سفير) للإكوادور، و ملي رجع ف 1857 عاود خدا مسؤولية وزارة الحرب و البحرية. ف 1858، تصيفط ف مهمة خاصة لإسپانيا. ف 1860، تنتخب عضو ف مجلس الشيوخ ديال الجمهورية. مات ف لفيرمة ديالو ف نونيو، ف 1864.تصغير|226x226بك|القبر ديال ڭانا فمقبرة سانتياڭو العامة

## المسيرة العسكرية

### الپيرو
ف 1820، رجع للخدمة ف الپيرو تحت قيادة الجنرال خوزي دي سان مارتين. ڭانا مع الكتيبة ديالو شدو مدينة واراس بالڭارنيزون كامل، و من بعد هادشي، المقاطعات ديال تروخييو، لامبايكي، و بيورا علنو العصيان، و هاكا الشمال كامل ديال الپيرو تحرر من حكم نائب الملك. نائب الملك، خوزي دي لا سيرنا، ضطر يخلي العاصمة ديالو، ليما، ف 6 يوليوز، و ف 12 منو دخل سان مارتين للمدينة. الإستقلال تعلن رسميا ف 28 يوليوز.

### الشيلي
ف أكتوبر 1823، رجع للشيلي، و ف 1825 تصيفط مع الكتيبة ديالو تحت قيادة الكولونيل سانشيز باش يحميو مدينة تالكا من هجومات عصابات الخوت بينشييرا. ف دجنبر من نفس العام ترقى لرتبة كولونيل. ف الحرب الأهلية الشيلية ديال 1829، نضم للقوات الليبرالية تحت قيادة الجنرال رامون فريري.

## مصادر

تصنيف:عساكريا
تصنيف:شيلي
تصنيف:زيادة 1791
تصنيف:وفيات 1864
تصنيف:ناس توفاو ف سانتياݣو
شكيل ڤان پيرسي

**شكيل ڤان پيرسي** (تزاد ف 16 نوڤمبر 2006) لعاب د الكرة هولندي كيلعب تسعود مع فاينوورد.

## صغرو
تّزاد ڤان پّيرسي ف لُندُن، ف النڭليز. كان ديك الساع بّاه، لي هو اللعاب القديم د المُنتخَب د هولَندا، روبِن ڤان پّيرسي، كيلعب تمّا مع أرسُنال. مّة ڤان پّيرسي، بُشرى، مغرِبيّة.

## المسار ديالو ف الأندية
بدا ڤان پّيرسي المَسار ديالو ف الأكاديميّة ديال مانشِستر سيتي ف البُطولة ديال النڭليز ف 2015. نتاقل ف الصيف ديال 2017 لهولَندا، فين سينا مع النادي فين بّاه براسو بدا المَسار ديالو، فاينوورد. أوّل مرة بدات عليه الهضرة بالصح ف العالَم هي فاش كان ماركا مع الفرقة ديال ناقص 15 ديال فاينوورد سيزو ضد أياكس لي كان دّا ف نوڤمبر 2020 أحسن بيت ديال الشهر ف النادي. أول عقد احتِرافي ديالو مع النادي كان ف 16 ماي 2022 وكانت فيه ثلث سنين.

## المسار ديالو ف المنتخبات
من مور ما لعب مع ناقص 16 ديال هولندا العام لي قبل، تكونڤوكا ڤان پيرسي مع المنتخب ديال ناقص 17 ف يناير 2023، من مور ماتشات لعبهوم مزيانين مع فاينوورد. ف مارس لعب رسمي ف ميكالات مع إيرلندا والدنمارك، ولكن لقا راسو لعّاب إحتياطي مع النڭليز من مور ما بان للمدرب پيتر شراسر بلي مارتن شيريف ديال إڤرطون خدام ليه حسن، واخا راه بلا ڤان پيرسي غيصدق سامح ف كرة.

## مصادر

تصنيف:CS1 Dutch-language sources (nl)
تصنيف:زيادة 2006
تصنيف:كوايري
تصنيف:هولانديين من أصل مغريبي
تصنيف:ناس حيين
تصنيف:رياضيين من أصل مغريبي
أسونسيون

**أسونسيون** (بالصبليونية: **Asunción**)، اللّي سميتها لكاملا **نويسطرا سينيورا سانطا ماريا دي لا أسونسيون** (بالصبليونية: **Nuestra Señora Santa María de la Asunción** - الترجمة ديالها: لالاّنا مريم ديال الطلعة) هي لعاصيما د پاراݣواي و أكبر مدينة فيها. جات ف لغرب ڭاع د لبلاد، على لحدود مع لارجونتين، و كيدوز منها لواد د پاراݣواي.

تبنات أسونسيون ف عام 1537، و هي وحدا من أقدم لمدون ف أمريكا اللاتينية. هي لعاصيما د لبلاد من 1811 و تيسكنو فيها شويا كتر من نص مليون ديال الناس.

## مصادر


تصنيف:پاراݣواي
تصنيف:عواصم ديال بلدان
خرقوم

**لخرقوم** (ب) هو نبتة من فصيلة السكينجبيريات. الاسم العلمي ديالها هو Curcuma longa. الجذور ديال النبتة كاتصنع منها عطرية عندها نفس السمية، و كاتميز ب لونها الصفر الدهبي.

## تاريخ
استعمال الخرقوم كيرجع تقريبًا لـ4000 سنة ف الثقافة الڤيدية *Vedic culture* ف الهند، فين كان كيتستعمل كعطرية غذائية و كان عندو بعض الأهمية الدينية. من المحتمل أنه وصل للصين ف 700 ميلادية، لشرق إفريقيا ف 800 ميلادية، لغرب إفريقيا ف 1200 ميلادية، و جامايكا ف القرن تمنطاش. ف 1280 ماركو پولو وصف هاد التوابل و تفاجأ بنبات كيبان فيه خصائص فحال الزعفران. الخرقوم عندو تاريخ طويل ف الاستخدام الطبي فجنوب آسيا. سوشروتا ف أيورڤيدا كان كيوصي ب كْريم فيها الخرقوم باش تتدار ف العلاج ديال شي تأثيرات ف الماكلة المسمومة.

## الاستعمال

### الخصائص ديالو

* شكل: پودرة رطبة
* لون: صفر دهبي
* طعم: شوية مر و حريف
* ريحة: عطرية مميزة

### فالطبخ
كيتستعمل فالكوزينة المغربية بشكل واسع:

* الطاجين
* كسكسو
* الروز
* حريرة
* المرقة

### البيع و الشرا
كيتباع عند العطارا ف المْدون و الأسواق. كيمكن يشريه الواحد ب الكيلو ولا ب الݣرام، و كاين منو درجات مختلفة ف الجودة.

## مصادر


تصنيف:لكوزينة
تصنيف:نبتات توصفو ف 1753
ليما

**ليما** (بالصبليونية: **Lima**) هي لعاصيما د پيرو و أكبر مدينة فيها. جات ف لغرب ڭاع د لبلاد، و كاطّل على لمحيط لمهدّن. هي من لمدون لقدام ديال أمريكا اللاتينية، تبنات ف 1535، و فيها أقدم جامعة ف لقارة (لجامعة د سان ماركوس، تبنات ف 1551).

ليما من لمدون لخمسة لكبار ف أمريكا لجانوبية، و تيسكنو فيها تقريبا 9 د لمليون د الناس. لمدينا لقديمة ديالها مقيّدا ف اللائحة ديال مواقع الترات لعالمي ديال ليونيسكو من 1991.

## مصادر


تصنيف:پيرو
تصنيف:عواصم ديال بلدان
حروف شمسية

**الحروف الشّمسية** ف لعربية هي حروف كيجيو فالكلمات من بعد "ال" التعريف و كيكونو مشددين فاللفظ، يعني "ال" ديال التعريف ما كتّبانش فالنطق. سماوهم بالحروف الشّمسية حيت "الشّين" اللي هي واحدة منهم، كتشكل نموذج باش نفهمو القاعدة.

## تفاصيل
ف لعربية كاينين 14 حرف شمسي: ت، ث، د، ذ، ر، ز، س، ش، ص، ض، ط، ظ، ل، ن. ف الداريجة، حرف الجيم تا هوّ كيتّعتابر حرف شمسي (متلا "الجّمل" ماشي "لْجمل"، "الجّامع"، ماشي لْجامع)، من غير كلمات لي دخلو للداريجة مؤخراً بسباب تعريب لإعلام و التعليم (متلا لْجماعة الترابية، لْجمهورية). ف لعربية حرف الجيم حرف ڭمري.

ملي كيجي هاد الحرف من بعد "ال" التعريف، كيتنطق الحرف اللي بعدو مشدد، بحال:

* **الشّمش** ← كتتنطق "أشّمش".
* **النّجمة** ← كتتنطق "أنّجمة".

"ل" ديال "ال" التعريف مع الحروف الشّمسية كتبقى مكتوبة ولكن ما كتنطقش، و كيتشدد الحرف اللي من بعد.

### أمثلة

## مصادر

تصنيف:لعربية لفصحى
تصنيف:داريجة
عبد الواحد بن مسعود

**عبد الواحد بن مسعود بن محمد عنون** كان هو الكاتب الرئيسي ديال الإمبراطور المغربي مولاي أحمد المنصور، و كان سفير ف البلاط ديال الملكة ديال النݣليز إليزابيث اللولة ف 1600، واللي المهمة الأساسية ديالو كانت باش يدفع باش يتعمل حلف أنݣلو-مغربي.

## المسار
جات الزيارة ديال عبد الواحد بن مسعود من مور الرحلة ديال باطو *السبع* (The Lion) ف 1551 والإقامة ديال الشركة البربرية النݣليزية ف 1585، اللي كان الهدف ديالها هو التطوير ديال التجارة بين النݣليز والمغرب. تعملات علاقات ديپلوماسية وحلف بين إليزابيث والدول البربرية.

عرفات العوامات اللخرة ديال القرن سطاش نجاحات كبيرة ديال النݣليز ضد اسبانيا مع الإنتصار ديال النݣليز على الأرمادا الصبليونية ف 1588 و الغزوة ديال قادس من عند الإيرل ديال ساسكس ف 1597. اللي غادي يوقع موراها هو بلي السلطان أحمد المنصور غادي يقرر يرسل سفارة للنݣليز باش يقتارح اجتياح مشترك ديال اسبانيا. كان مع عبدالواحد بن مسعود الحاجي ميسا و الحاجي باهانت بالإضافة لواحد المترجم سميتو عبد الددار كان مزيود ف الأندلس، وكانو دارو ريوسهم بعثة تجارية غادية لحلب وغير غادية توقف ف لندن. ف المجموع، السفارة كانو فيها سطاش ديال الناس (منهوم شي وحدين نݣالزة كانو محبوسين ف المغرب وكانو غادي يرجعوهم للنݣليز)، ومشات ف واحد السفينة سميتها *النسر* (The Eagle) كايقودها روبرت كيتشن وصل عبدالواحد بن مسعود لدوفر نهار 8 غشت 1600.

دوز عبد الواحد بن مسعود ست شهور ف القصر ديال الملكة إليزابيث ف عام 1600 باش يتفاوض على تحالف ضد اسبانيا. كان عبد الواحد بن مسعود كايتكلم شوية ديال الصبليونية، ولايني كان كايتواصل مع الملكة ب المتجرم ديالو اللي كان كايتكلم ب الإيطالية. تلاقاو مع الملكة ف 19 غشت، و مرة خرى ف 10 شتنبر.

كان الحاكم المغربي باغي المساعدة ديال أسطول نݣليزي باش يجتاح اسبانيا. وف حين إليزابيث رفضات، ف نفس الوقت رحبات بالسفارة و قبلات باش يتعملو إتفاقات تجارية بين البلدان بجوج. الملكة إليزابيث والسلطان أحمد بقاو من بعد كايناقشو خطط مختلفة ديال عمليات عسكرية مشتركة، وف هاد الصدد طلبات إليزابيت 100.000 جنيه استرليني للسلطان أحمد باش تزودو ب الأسطول، ف حين أحمد طلب باش يبعثو ليه بعدا لباطو النݣليزي قبل ما يأدي المال. ف اللخر، ما فضات النقاشات لحتى شي حاجة، وباش ما كان الحكام بجوج ماتو ف العامين اللي تبعات السفارة.

## ف الثقافة الشعبية
تقال بلي عبد الواحد بن مسعود كان هو المصدر ديال الإلهام ديال البطل الموري أوتيلو ديال وليام شكسبير، لكن ناس خرين فندو هاد الرابط. ف 2016، لعب ديفيد سيررو دور أوتيلو ف نسخة مغربية اللي مستوحاة من عبد الواحد بن مسعود.

معهد باربر ديال الجامعة ديال برمنغهام هو اللي كايحتافظ باللوحة ديال عبد الواحد بن مسعود.

## مصادر

تصنيف:ناس د مراكش
تصنيف:أرتيكلات فيهوم لعربية-تيكست د لوغة
تصنيف:زيادة 1558
تصنيف:وفيات ف عوام 1610
تصنيف:مغاربا د لقرن 16
تصنيف:مغاربا د لقرن 17